αρχοντος ευδωρου μηνος ποιτροπιου επι τοισδε απεδοτο ιερων θεοδοτου τωι απολλωνι τωι πυθιωι παιδαριον ενδογενες ωι ονομα θεοκριτος τιμας αργυριου μναν τριων. βεβαιωτηρες κατα τους νομους τας πολιος κλεανδρος θεοχαριος τιμων φιλωνος. παραμεινατω δε θεοκριτος παρα ιερωνα και ζωδιχαν ταν ματερα εως κα ζωντι ποιων το ποτιτασσομενον παν το δυνατον. εξουσιαν δε εχοντων κολαζοντες ωι κα θελωντι τροπωι θεοκριτον ει κα μη παραμενη και α ωνα αυτου ακυρος εστω. ει δε τι κα παθωντι ελευθερος τε εστω και ανεφαπτος απο παντων τομ παντα χρονον ποιων ο κα θελη και αποτρεχων οις κα θελη. ει δε τις εφαπτοιτο θεοκριτου επι καταδουλισμωι παθοντος τι ιερωνος η ζωδιχας παρεχοντων βεβαιον τωι θεωι ταν ωναν οι βεβαιωτηρες. και ομοιως οι παρατυγχανοντε[ς] κυριοι οντων θεοκριτον συλεοντες ως ελευθερον οντα αζαμιοι εοντες και ανυποδικοι πασας δικας και ζαμιας. μαρτυροι οι ιερεις του απολλωνος ανδρονικος πραξιας και οι αρχοντες καλλιμαχος γενναιος δαμοστρατος μενης.
Phokis — Delphi — 150-140 BC
 150-140 BC